Source: http://www.mikres-aggelies-dorean.eu/2017/07/oaed-xekinisan-simera-oi-aitiseis-gia-3-494-theseis-pliroys-apascholisis-koinofeloys-charaktira-gia-17-dimoys.html
Timestamp: 2018-06-19 12:24:28+00:00
Document Index: 8167446

Matched Legal Cases: ['ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ']

Μικρες Αγγελιες Δωρεαν : ΟΑΕΔ : Ξεκίνησαν σήμερα οι αιτήσεις για 3.494 θέσεις πλήρους απασχόλησης κοινωφελούς χαρακτήρα για 17 Δήμους
ΟΑΕΔ: Έναρξη προγράμματος κοινωφελούς χαρακτήρα σε 17 Δήμους για 3.494 θέσεις πλήρους απασχόλησης και κατάρτισης (Β΄ κύκλος). Αιτήσεις από σήμερα 14/7 για προσλήψεις σε 17 δήμους.
Ξεκινουν σημερα την Παρασκευή 14 Ιουλίου 2017 και ώρα 10η πρωινή μέχρι και την Δευτέρα 24 Ιουλίου 2017 και ώρα 12η μεσημβρινή οι αιτησεις στον ΟΑΕΔ από τους ενδιαφερόμενους, εγγεγραμμένους στο μητρώο του Οργανισμού Απασχόλησης Εργατικού Δυναμικού ανέργους, ηλικίας 18 ετών και άνω, για 3.494 θέσεις πλήρους απασχόλησης, που δημιουργούνται στο πλαίσιο του Προγράμματος Κοινωφελούς Εργασίας (Β΄κύκλος) σε 17 Δήμους θύλακες υψηλής ανεργίας.
Η δράση στοχεύει αφενός στην άμεση αντιμετώπιση της ανεργίας πληθυσμιακών ομάδων που πλήττονται περισσότερο και αφετέρου στην αναβάθμιση των προσόντων των συμμετεχόντων ώστε να διευκολυνθούν στην επανένταξη τους στην αγορά εργασίας, με κατάρτιση και παροχή συμβουλευτικών υπηρεσιών.
Δικαίωμα υποβολής ηλεκτρονικής αίτησης έχουν μόνο οι εγγεγραμμένοι στο μητρώο ανέργων του ΟΑΕΔ που ανήκουν σε –τουλάχιστον- μία από τις παρακάτω κατηγορίες:
• Εγγεγραμμένοι άνεργοι στα μητρώα ανέργων του ΟΑΕΔ, μέλη οικογενειών στις οποίες δεν εργάζεται κανείς και οι σύζυγοι αυτών είναι εγγεγραμμένοι άνεργοι στα μητρώα ανέργων του ΟΑΕΔ,
• Εγγεγραμμένοι μακροχρόνια άνεργοι στα μητρώα ανέργων του ΟΑΕΔ,
• Άνεργοι πτυχιούχοι ΑΕΙ πανεπιστημιακού και τεχνολογικού τομέα, εγγεγραμμένοι στα μητρώα ανέργων πτυχιούχων του ΟΑΕΔ, για την κάλυψη θέσεων με βάση τα τυπικά προσόντα τους,
• Εγγεγραμμένοι άνεργοι στα μητρώα ανέργων του ΟΑΕΔ άνω των 29 ετών,
• Εγγεγραμμένοι στα μητρώα ανέργων ΑμεΑ του ΟΑΕΔ,
• Εγγεγραμμένοι άνεργοι στα μητρώα ανέργων του ΟΑΕΔ, δικαιούχοι του «Κοινωνικού Εισοδήματος Αλληλεγγύης» (ΚΕΑ), πρώην «Ελαχίστου Εγγυημένου Εισοδήματος».
Ανακοινώσεις Ενημέρωση Θέσεις Εργασίας ΟΑΕΔ Προγράμματα ΟΑΕΔ Προσλήψεις
ΟΑΕΔ : Ξεκίνησαν σήμερα οι αιτήσεις για 3.494 θέσεις πλήρους απασχόλησης κοινωφελούς χαρακτήρα για 17 Δήμους
By Blogger Παρασκευή, 14 Ιουλίου 2017